कर्पूरमंजरी संस्कृतक प्रसिद्ध नाटककार आ काव्यमीमांसक राजशेखर द्वारा रचित प्राकृत भाषामे लिखल नाटक अछि । प्राकृत भाषाक विशुद्ध साहित्यिक रचनामे एहि कृतिक विशिष्ट स्थान अछि। ई मूलतः एकटा सट्टक अछि । साहित्यदर्पणक अनुसार सट्टक आदि सँ अंत धरि प्राकृत भाषामे रचित होइत अछि, संस्कृतक नाटक जेंका एहिमे खाली किछु पात्र प्राकृत भाषामे रचित नहि होइत अछि । एहिमे अद्भुत रसक वैशिष्ट्य होइत अछि । अंकक लेल जवनिकांतर शब्दक प्रयोग होइत अछि । शेष गपमे सट्टक प्रायः नाटिका जेना होइत अछि । दुनूमे शीर्षक नायिकाक नाम पर होइत अछि।
 प्राकृत भाषामे पाँचटा सट्टकक प्रसिद्धि अछि । ई अछि विलासवती, चंदलेहा, आनंदसुंदरी, सिंगारमंजरी आओर कर्पूरमंजरी । एहिमे विलासवतीक अलावे सभटा ग्रन्थ उपलब्ध अछि । एहिसभमे कर्पूरमंजरी सर्वोत्कृष्ट आओर प्रौढ़ रचना अछि । राजशेखरक संस्कृत आओर प्राकृत भाषा पर असाधारण अधिकार छल । ओ सर्वभाषानिषणण कहल जाइत छलाह । कर्पूरमंजरीक प्राकृत प्रौढ़ आ प्रांजल अछि । पहिने कहल जाइत छल जे एकर पद्यभाग शौरसेनी प्राकृत मे अछि मुदा डॉ॰ मनमोहन घोष एकरा अपन मत सँ अमान्य सिद्ध कए देलनि । एहिमे मुख्यतः शौरसेनीक प्रयोग भेल अछि । एहिमे कवि स्रग्धरा, शार्दूलविक्रीडित, बसंततिलका आदि संस्कृतक छंदकेँ प्रौढ़ आ सफल प्रयोग केलनि अछि । प्राकृतक छंद सेहो एहिमे अछि । प्राकृतमे एहि सट्टककेँ लिखबाक कारण कर्पूरमंजरीमे कवि बतेलनि जे संस्कृत बंध पुरुष होइत अछि आओर प्राकृत भाषाक बंध सुकुमार। दुहुमे पुरुष आओर ललनाक समान अंतर अछि । प्राकृत भाषाक प्रौढ़ आद्यंत प्रयोगक कारण एहि सट्टकमे देखाओल गेल अछि जे राजा चंद्रपाल कुंतलराजपुत्री कर्पूरमंजरी सँ विवाह ककए चक्रवर्तीपद प्राप्त केलनि । ऐंद्रजालिक भैरवानंद इंद्रजाल द्वारा एहिमे अद्भुत रसक योजना केलनि अछि ।
 विद्यापति बहुमुखी प्रतिभा सम्पन्न व्यक्ति छलाह । ओ कैकटा राजाक दरबारक शोभा बढ़ेलनि आ कैकटा पोथीक निर्माण केलनि । कतओक पदावलीसँ मैथिलीक समृद्ध केलीह । मुदा हुनक काव्य जतबे दरबारमे पसिन कैल गेल ततबे साधारण लोकमे ।
 "Even when the sum of Hindu religion is set, when belief and faith in Krishna and in that medicine of deases of existance the hymn of Krishna's love is extinct stilll the love bome for the songs of vidyapatti in which he tells of Krishna and Radha will never diminish.
 तसु मझु मानस मातल मधुकर पिबइत करू अनुबन्धे । "
आजुक कविगण सेहो हिनक प्रभाव पड़ल अछि । आधुनिक युगक प्रवर्तक 'मिथिलाभाषा रामायण' क शिल्पी कवीश्वर चन्दा झा सेहो विद्यापति सँ बड़ प्रभावित रहलाह । ओ हुनक कृति 'पुरुष-परीक्षा' क मैथिली अनुवाद कएने रहथि । कविवर सीताराम झा हास्य-व्यंग्यक क्षेत्र में विद्यापति सँ बड़ प्रभावित छलाह । विद्यापति सँ प्रभावित भए काव्य-सृजनमे प्रवृत्त भेनिहार मे टटका नाम अबैत अछि- डॉ. इन्द्रकान्त झाक । ओ महाकवि विद्यापतिसँ प्रभावित भए 'पाहुन विलमि जाउ' नामक पद-संग्रह रचना कए हुनकहि कर-कमल सं निःसृत केलनि ।
 अवसओं विषहर विस वमइ, अमिय विमुक्कई चंद । "
तुअ भय इह सब दूरहि पराएल तहु पुनि काहि डरासि ।
 "Charmed at the sweetness of this language (Maithili), some of the Bengali poets went so far sa to compose verses in Maithili, which received the name of Brajbuti language in Medieval times".
 "His (Vidyapati's) poems and songs were on of the earlies delights that stirred my youthful imagination".
 "Vidyapati's fame in Bengal, rested on two scores; first that he was probably an old Bengali classic and second that he was a great 'Vaisnava singar', Bankim and Tagore respected him in the first manner, Chaitanya and subsequent vaisnava in the second.
 आसाममे वैष्णव साहित्यक अभ्युदय प्रकारान्तर सँ विद्यापतिक प्रभावक परिणाम थिक । आसामक प्रसिद्ध वैष्णव सन्त ओ समाज सुधारक शंकरदेव अपन तीर्थयात्रा-क्रममे अनुभव कएलनि जे वैष्णव धर्मकेँ व्यापक ओ प्रभावकारी बनएयामे विद्यापतिक गीतक चामत्कारिक भूमिका अछि । फेर ओ अपन धर्म-प्रचारक निमित्त ओकरहि अनुसरण कए काव्य-रचनामे प्रवृत्त भेलाह । एहि प्रयास मे मैथिली ओ असमियाक मिश्रण सँ भाषाक एकटा नव रूप गठित गेल । आरम्भ में तँ वैष्णव साहित्यक एहि नव वाक्सरणि के ब्रजावली कहल गेल मुदा आब साहित्यक इतिहास मे इहो ब्रजबुलिक नामसँ प्रचलित अछि । तथापि बंगाल ओ आसाम मे ई नाम सामान्य रहितहुँ परस्पर पर्याप्त अन्तर रखैत अछि । आसामक ब्रजबुलिमे विद्यापति ओ मैथिली साहित्यक जे अंशदान अछि ओहिमे बंगाल कोनो रूपमे माध्यम नहि रहल । आसाम मे एकर विकास विद्यापति एवं मैथिली काव्य-परम्परा सँ स्वतंत्रता सम्पर्कक परिणाम थिक ।
 आसामक वैष्णव-साहित्यमे असमियाक अतिरिक्त ओकर विपुल अंश एही ब्रजबुलि मे अछि । एकरा असमिया साहित्यक मेरूदण्ड कहल जाइछ । एकरे द्वारे आम साहित्यमे रस-समृद्धि भेल । एहि ब्रजवुलिमे रचित साहित्यक दू गोट प्रकार अछि- 'वर गीत' ओ 'अंकीया नाट' । वैष्णव साधक लोकनिक मानसमधन स कौस्तुभमणि सदृश उद्भूत भए ई दूनू काव्यरूप जेना समस्त असमिया साहित्य के आलोकित कए देलक ।
 एनाहिते उड़ीसाक आ नेपाल धरि विद्यापतिक लोकप्रियता पसरल आ ओहिमे कतओक तरहक गीतक निर्माण भेल । उपरोक्त विवेचन सँ ई स्पष्ट भए जाइत अछि जे अमर गायक विद्यापतिक प्रभाव पूर्वीय आर्यावर्त्तक कोना प्रान्त आ भाषा पर नहि पड़ल ? अगर कही जे प्रायः सब पर तँ कोनो तरहक अतिशियोक्ति नहि ।
 अभिशरणं तु अभिसारः । चलय, आगा बढ़ब, अभिसरण करव, अभिसार थिक । अंगार रसक एहि विभेद मे नायक नायिक द्वारा गुप्त रूपे, निर्धारित स्थान पर मिलनक हेतु अभिसरण प्रेमक विभिन्न चरणक एक अंश थिक ।
 अभिसार-प्रेम परीक्षाक एक कसौटी थिक । एहि सं प्रियतमक प्रति प्रमोद्देगक संग-संग जीवनक उपेक्षा वा बलिदानक परिचय प्राप्त होइत अछि । प्रेमक धारा मे कोनो प्रकारक रुकावट आबि गेला सँ कोन प्रकारे प्रेम प्रवाह मे व्याकुलता, आवेगक तीव्रता, सीमोल्लंघन होइत छैक वा कोन प्रकार सँ अपन प्राणकेँ हाथ पर राखि कय ओकरा संग खेलबा मे उमंग आबैत अछि । एकर उदाहरण अभिसारे मे भेटैत छैक । एहि हेतु श्रृंगारिक कवि अभिसारक वर्णन बहुत मार्मिक ढंग सं कयलनि अछि ।
 अभिसार तीन प्रकारक होइत अछि - शुक्लाभिसार, कृष्णाभिसार तथा दिवसाभिसार ।
 सफल अभिसार सिद्धदायक, रूपे अभिनव कुसुमसायक । ।
 सकल प्रेम सम्भारि न होएत, हठे विनासति नारि । ।
 मजे अवला दह दिस भमि झाँकेओ जनि उपाय डरे भिरू हरिनी । ।
 साओन स हम करब पिरीत, जत अभिमत अभिसारक रीति ।
 'भल-न कएल मोजे देल बिसवासा' ।
 दस दिश सबहुँ भेल अन्धियार ।
 ए सरिश किए करब परकार,
अब जनि बारए हरि अभिसार । ।
 विद्यापतिक नायिका पुरूषक भेष मे अभिसार करैत अछि । चन्द्रमा उदयाचल पर चठि कय तरूणीकेँ अभिसारक लेल प्रेरित करैत अछि । चन्द्रमाक किरण आकाश में पहुँच गेल छैक । नायिका नव प्रेमक चोटकेँ सहि नहि सकलनि । ओ पुरूष रूपधारण कए अभिसार कयल । केशकेँ साधुक समान खोपा बान्हलक । पुरूषक अनुकूल वस्त्र पहिरलक । मुदा स्थूल कुच वस्त्र सँ झापलो पर नहि झपायल । अतएव सितारकेँ हृदय सँ लगौलक । एहि वेष में नायिका कृष्ण लग आयलि । मुदा कृष्ण चीन्हि नहि सकलाह । कृष्ण संदेह मे पड़ि गेलथि, मुदा स्पर्श करितहि दुविधा दूर भय गेल ।
 चाँद किरन नभमंडल लागि ।
 सहए न पारए नव-नव नेह ।
 हरि हरि सुन्दरि पडिल संदेह ।
 नहि बरिसए अवसन नहि होए, पुर परिजन संचर नहि कोए ।
 . . . भनइ विद्यापति कवि कंठहार, कोटिहुँ न घट दिवस अभियार ।
 तातल बालू दहन समान ।
 प्रेमक गति दुरबार ।
 प्रणयी एव प्रणयनीक प्रेम-लीलामे मानक एकटा प्रमुख स्थान रहैत छैक । प्रेमक अस्त्रागार मे मान एकटा महास्त्र अछि । ई दूधारी तलवार अछि । एकर चोट प्रहार करयवला आ जेकरा पर प्रहार करल जाइत छैक दुनू पर एकहि समान पड़ैछ ।
 खनहि खन महौष भइ किछु अरूण नयन कइ,
कपट धरि मान सम्मान लेही ।
 आधि सय अधर मधु-पान देही ।
 अनेक यातना झेलि कए आ संकटक समुद्र पार कए राधा संकेत-गृह पहुँचैत अछि । प्राणाधारकेँ ओतय नहि पाबि व्याकुलताक संग प्रतीक्षामे जखन निराश भय गेलि तखन अभिसारक दिस उन्मुख करयवाली सखीक भर्त्सना तँ करबे कयलक संग-संग अपन प्रियतमक सेहो अनाप-सनाप सुनौलक राधाक उपालम्भ देखः
सखी हे बूझल कान्ह गोआरे ।
 पितड़क टाँड़ काज दहु कओन लह, गुपर चकमक सार ।
 हम तौँ कएल मन गेलहि होएत भल हम छल सुपुरूष भाने ।
 तोहरे वचन सरखि कएल औखि देखि अमिय भरमे विष पाने । ।
 राधा निराश भय घर घूमि जाइत अछि । प्रेमक विफलता क्रोधकेँ उभारैवला होइछ । तें जाहि प्रकार सँ 'गोहीक' कहला सँ लक्षणा द्वारा कोनो व्यक्तिक जड़ता एवं मदता स्पष्ट होइत अछि ओहि ओही प्रकार सँ एहि दूनू पद मे सेहो (गो + प) शब्द सँ कृष्णक मूर्खता लक्षित कयल गेल छैक । कृष्णकेँ काम-कला मे दक्ष बुझिए कए तेँ नायिका वा राधिका हुनका लग रमणक हेतु गेल छलि, मुदा ओकर आशा पर तुषारापात भय गलैक । एक चरवाहा काम-कला सदृश सूक्ष्म वस्तुकेँ की जानय गेल? वास्तवमे कृष्णक मूर्खत सँ नायिकाक एतेक सुन्दर राति व्यर्थमे बीत गेलि-कतक अनर्थ भेल ।
 तखन कृष्ण दोसर प्रेमिकाक संग राति विताय कय राधाक समक्ष उपस्थित होइछ । कुंज भवनमे अनुपस्थितिक कारण अपन वाक्य चातुर्य सँ कहैत राधा के मनावय चाहैत छथिः
सुन सुन सुन्दरि कर अवधान, बिनु अपराध फहसि काहे आन ।
 पूजनौं पशुपति जामिनी जागि, गमन विलम्ब भेल तेहि लागि ।
 लागत मृगमद कुंकुम दाग, उचरइत मंत्र अधर नहि राग ।
 नव कविसेखर कि कहब तोय, सपथ करह तब परतीत होय ।
 कृष्ण प्रेमक कारण झूठ बाजैत छथि से ओ कहैत छथि जे हम भरि राति जागि कय महादेवक पूजा कयलहुँ अछि तँ हमर ई हाल भेल अछि । तथापि राधाक विश्वास नहि होइछ । एहन समयमे विद्यापतिक नायिका कहैत अछि जे हे माधव! तो शपथ खा तखन तोहर बात पर विश्वास करब ।
 मानिनि! अरून पुरष दिसि बहलि सगरि निसि गगन मलिन भेला चन्दा ।
 मुदि गेलि कुमुदिनि तहआओ तोहर धनि मुनल मुख अरविन्दा । ।
 परसइते चरण साहस ने होए, कर जोडि ठाढ़ वदन पुन जोए ।
 मुदा राधा के अपमानक स्मरण होइत अछि । ओ बुझाइत अछि जे सदत होमय जनिते ने अछि । कृष्ण हारि कय राधाक लग सँ विदा होइत-होइत प्रेमोन्माद मे भौराक सम्बोधन कय कहैत छथिः
अरे अरे भमरा तोजे हित हमरा बंउसि आनह गज गामिनी रे ।
 आजुकि रूसलि कालि जं बंउसब बितीति होइति मधु जामिनि रे । ।
 विरह व्याकुल वकुल तरूअर, पेखल नन्द कुमार रे ।
 नील नीरज नय सय सखि, हरइ नीर अपार रे ।
 अर्थात सखी राधा सँ कहैत अछि- वकुलक गाछ तरमे वियोग सँ व्यथित कृष्णकेँ हम देखल । हुनका ऑखि सँ अत्यधिक अश्रुपात भय रहल छल । घसल चानन, कस्तूरी, कमल आ कपूरकेँ देखिकए ओ ऑखि मुनि धरती पर खसि परैत छथि । कामक लेल शीतलता प्रदान करयवला वस्तु हुनका लेल दुखःदायी अछि ।
 तथापि राधा मानिनी बनल बैसलि रहलि । तखन सखी राधा सँ कहैत छथि जे हे मानवती । आब बेसीकाल मान करब उचित नहि थिक । एखन जे मिलनक समय अछि ओ फेर नहि भेटत । वर्तमान अवसर पर प्रिय-समागमक जे सुख होयत ओ सुख प्राप्त करयवाली जानि सकेत अछि । सभ गोपी अपन-अपन पतिक भोजन कराय देलक । मात्र तोरे टा पति भूखल अछिः
मानिनि आब उचित नहि मान ।
 एखनुह रंग एहन सन लगइछ, एहन समय नहि आन ।
 एहि अवसर पिय मिलन जेहन सुख, जकरहि हो से जान ।
 अपन अपन पहु सबहु खोआओलि, भूखल तुअ जजमान ।
 हे मानिनी! तोहर व्याकुल पति भीख माँगि रहल अछि । तेँ अपन सर्वस्व दान कए दे । जेना तीर्थस्थान पर पंडा यात्री सँ दान मागैत अछि आ पंडाक यात्री स्थानक पवित्रताक ध्यानमे राखि दान दैछ ठीक ओहिना राधाक सखी रति-दानक हेतु प्रेरित कय रहल अछि । एहन कृष्णकेँ पंडाक समान आ संभोगके प्रतिग्रहक समान कहल गेल छैक ।
 दूतीक वचनकेँ राधा ठोकरा दैत अछि । तखन दूती कृष्णकेँ कहैत छथि जे हे माधव! मानवती राधाक मान अजेय छैक । हम ओकर विपरीत चरित्रकेँ देखि आश्चर्यित छी । ओ 'श्याम' रूपक दू अक्षर कए सुनय नहि चाहैत अछि । ओ एहि रूपके शत्रु बुझैत छैक । तोहर रूपक सदृश दोसर व्यक्ति सँ बातों धरि नहि करैत अछि । हम कोनाक आनि कय मिलायब ।
 माधव, दुर्जय मानिनि मानि ।
 विपरीत चरित परित्र चकरित भेल, न पुछा आधहु बानि ।
 तुअ रूप साम अखर नहि सुनए. तुअ रूप रिपु सम मानि ।
 जाहि नायिकाक मान मेरू पर्वत सदृश आ क्रोध सुमेरू पर्वत सदुश छैक ओकरा मनेयाक हेतु हे कृष्ण! स्वयं प्रस्थान करब तखनहि राधाक मान भंग होयत ।
 दूतीक बात सुनि किंकर्तव्यविमूढ़ भय गेलाह । जे कृष्ण कोनो समयमे ब्रजवासीक डूबैत काल नह पर गोवर्धन पर्वत उठाय कए बचौने छलाह ओ स्वयं आय डूबि रहल छथि । हुनक उद्धार ओहि ब्रजबालाक हाथ मे आबि गेल अछि, की चमत्कार छैक ।
 अन्ततोगत्वा तं राधा प्रेमक प्रतिमा अछि । प्रियतमक प्रेमकेँ कखन धरि रोकि सकितय? अनेक प्रकार सँ सखी द्वारा सम्बोधित भेला पर प्रेम सँ बताहि भेलि राधा स्वयं प्राणाधार कृष्ण लग दौड़ि जाइछ :
गगन गरज मेघा जामिनि घोर, रतनहु लागि ने संचरू चोर । ।
 हना नेजि अएलहुँ निअ गेह, अपनहु न देखिअ अपनुक देह । ।
 विद्यापति काव्य-जगतमे अभिनय भाषाक पादुर्भाव कयने छथि । नायिकाक मानक वर्णन सर्वत्र भेटेत अछि, मुदा नायकफ मानक वर्णन कदाचित कतहु भेटैत की नहि । एकाएक कृष्णकेँ अपन अपमानक स्मरण भेलनि । ओ स्वयं मान कय बैसि गेलाह ।
 राधा माधव रत नहि मंदिर नियसय सययनक सूख ।
 रस रस दारूण दंद उपजल, कान्ह चलल सब रूख ।
 मान भंग भेलाक बाद रति रस में तल्लीनताक वर्णनक कल्पनाक वातक अनुभव के कहत? सौन्दर्योपासक विद्यापतिक एहि गीत में कल्पनाक गगनांगन उड़ानक भूरि-भूरि प्रशंसा करय पाबैत अछि । एहि पद मे श्लेषक कतेक सुन्दर चमत्कार लौकप्रलय मे सेहो प्रणयक चित्र के देखय आ देखावयवला एक मात्र कवि विद्यापति टा छथि ।
 महाकवि विधापति एहि मान वर्णन मे नायिका एवं नायकक मानकेँ चरमोत्कर्ष पर पहुंचा देलनि अछि । नायक नायिका स्वयं मान भंग करवाक हेतु प्रस्तुत होइत छथि । मुदा मान भंग होइत अछि कृष्णक स्त्री वेष धारण कय राधा सं मानरूपी-रत्न माँगला पर । राधा सहर्ष मान रूपी रत्न दान दैत छथि । दूनूक पूर्णरूप सँ मान भंग होइत अछि । दूनू रति-क्रीड़ा मे लीन होइत-छथि ।
 कवि विद्यापति कृष्णक मानक वर्णन कय साहित्य संसार मे एक नवीन सिद्धान्त स्थापित कयलनि अछि । विद्यापतिक श्रृंगार संबंधी पदावली मे मान वर्णन अपन विशेष स्थान रखैत अछि । मानक विविध रूप, विभिन्न स्थिति ओ वर्णनक चातुर्य हिनक वर्णनक वैशिष्ट्य थिक ।
 विद्यापतिक पदावली में एहन अनेक पद अछि जे भक्ति भावना से ओत-प्रोत अछि । प्रायः विद्यापतिक प्रत्येक पदावलीक प्रारम्भ भगवतीक गीत सँ कएल गेल अछिः
सहज सुमति वर दिअ हे गोसाओनि अनुगति गति तुअ पाया ।
 घन घन घनन घुघुरू कत बाजए हन हन कर तुअ काता,
विद्यापति कवि तुअ पद सेवक पुत्र विसरि जनु माता ।
 चारि वेदे अवतरू ब्रह्मवादिनी ।
 हरिहर ब्रह्मा पुछइते भने ।
 एकओ ने जान तुअ आदि मरमे ।
 वास्तव में विद्यापति राधा-कृष्णक भक्त छलाहः
एतबय नहि विद्यापति का दृढ़ विश्वास छलनि व ज कपट छोड़ि कय कृष्णक भजन कयल जायत तँ अन्तमे मुक्ति अवश्यम्भावी अछिः
कपट तेज कए भजह जे हरि सजे अन्तकाल होए ठाम है ।
 संसारक नश्वरता विद्यापतिक हृदयकेँ निर्वेद सँ भरि देछ । ओ पश्चाताप आ आत्मग्लानि व्यक्त करैत भगवान कृष्ण सँ अपन उद्धारक प्रार्थना करैत छथि । हम अहाँक शरण मे छी । अहाँक अतिरिक्त हमरा हेतु कतहु गति नहि अछि । अहीं अनाथक नाथ कहबैत छी । अतएव हमरो उद्धारक भार अहीं पर अछि । कवि-कृष्णक सौन्दर्य के अनुपमेय कहैत छथिः
उपमा तोहर कहव ककरा हम, कहितहुँ अधिक लजाई ।
 जौ श्रीखंड सौरभ अति दुरलभ, तौँ पुनि काठ कठोरे ।
 अपरूप के बिहि आनि मिलाओल,
खिति-तल लावनि-सार । ।
 अंगहि अंग-अनंग मुरझाएत,
हेरए पड़ाए अधीर ।
 वसु नइहरवा ससुरा के नाम, जननिक सिर चढ़ि गेलि ओहि गाम । ।
 विद्यापतिक सब सँ बेसी पद शिव विषयक छनि । शिवक प्रति लिखल पद प्रार्थना आ नचारीमे ओ शिव आ पार्वतीक स्तुति भाव-विभोर भय करैत छथिः
जय अध पुरूष जयति अध नारि । ।
 खन पीत वसन खनहि बघशला ।
 खन पंचानन खन भुज चारि ।
 खने संकर खन देव मुरारि ।
 हम नर अधम परम पतिता ।
 जम के द्वार जवाब कओन देव ।
 जखन बुझत निज गुन कर बतिया ।
 पातक महिष विदारण कारण, धृत करवाल बीचि माले ।
 क्रमशः देखू कविक गंगा स्तुतिः
छोड़इत निकट नवन वह नीरे ।
 कहल जाइत अछि, जे गंगा महाकवि विद्यापतिक भक्ति भावना सँ प्रसन्न भय स्वयं पहुचि गेलथिन । ओतहि हुनक-कल कल करैत जलधारामे विद्यापति प्राण त्याग कयलनि । बादमे ओतय स्वयं शिवलिंग उदित भेल छल । वर्तमान मे ओतय शिवमंदिर विराजमान अछि । ओहि स्थानक नाम विद्यापति नगर पड़ल अछि । विद्यापतिक भक्ति पद सभक अवलोकन सँ ज्ञात होइत अछि जे ओ हिन्दू देवी-देवताक यथार्थ रूपसँ परिचित छलाह । हुनक रचनामे कोनो देवी-देवताक लेल भेद-भावना नहि छल । ओ अपन देवी देवताक समग्र रूपें वर्णन केने छथि ।
 पुनश्चः
कीर्तिलतामे श्रृंगार रस के कवि सर्वश्रेष्ठ कहलनि अछिः
रसमह एहु सिंगार,
. . . तीनिजु त्रिभुवन सार । ।
 प्रातुपति हटबइ नहि परमादी । मनमथ मधथ उचित मुलवादी । ।
 द्विज पिक लेखक मसि मकरनन्दा । काँप भमर पद साखी चन्दा ।
 बहि रति रंग लिखापन माने । श्री शिव सिंह सरस कवि भाने ।
 वन, कथन अछिः- 'निवि बंध करल उदेस विद्यापतिक मनोरथ सेस । ' ओ श्रृंगार रसक आ विप्रलम्भ दूनू प्रकारक वर्णन कयने छथि । हुनक श्रृंगार रसक अन्तर्गत वय सन्धि, नख-शिख, सधःस्नाता, दूती, नोक-झोंक, सखी, मिलन, सखीशिक्षा, सखी-संभाषण, कौतुक, अभिसार, छलना, मान, मानभंग, विदग्ध विलास, विरह- भावोललास, वसन्त आदि अबैत अछि ।
 विद्यापति राधा-कृष्णक प्रेम-लीलाक वर्णन करबाक हेतु श्रृंगार रस का माध्यम बनौने छथि । ओ सौन्दर्यक वाह्य आ आभ्यान्तर दूनू रूपक वर्णन केलनि अछि । हुनका द्वारा वाह्म सौन्दर्य-वर्णनक अन्तर्गत विभिन्न अंगक वर्णन कयल गेल अछि । ओ आभ्यान्तर सौन्दर्यवर्णनक अन्तर्गत अपन मनोवैज्ञानिक ज्ञानक आधार पर नायिकाक मोन में उठयवला विभिन्न भावक उद्घाटन कयने छथि ।
 आकाश पाताल बस से जो कइसे भेल रस चाँद सरोरूह संग ।
 मेरू डपजल कनकलता ।
 जनि सुमेरू ऊपरमिलिउगल चाँद बिहिन सय तारा ।
 अस्तु विद्यापति काव्य में वर्णित उरोज नारी-सौन्दर्य, आसक्ति, भोग आ प्रेमक केन्द्र अछि । हुनक उरोज सम्बन्धी परिकल्पना श्रृंगारक उच्चतम सीमा स्पर्श करैछ ।
 किशोर एवं यौवनक संधि बेला मे युवक युवतीक एक विलक्षण दशा भय जाइछ । युवतीक काया में अज्ञात रूप से अनंग प्रवेश कय उत्पात करय लगैत अछि । अंग-पप्रत्यंग मे काम भावनाक आगमन सँ शरीरक विभिन्न अंग में परिवर्तन होमय लगैछ । परिवर्त्ततक कारण रतिक प्रवेश अछि । अपनहि अंग के देखि आश्चर्यित भय जाइछ । कवि विद्यापति नायिकाक उरोज मे श्रृंगारक प्रवेश कराय नायिका के श्रृंगारिक बना दैत छथि ।
 श्रवणक पथ दुहु लोचन लेल ।
 काम प्रवेश सं वयः सन्धिक नायिकाक उरोज उपर बढ्य लगैछ । ओ अपन स्तनकेँ कखनहु देखैत अछि त क्षणहि झापि दैत छैक । ओकर परेशानी बढ़ि जाइछ । शरीरक एक अंग दोसर अंगकेँ अपन अधिकार मे लय लैत अछिः
भिन जन देल भिन्न अधिकार ।
 कटिक गौरव पाओल नितम्ब,
एकक विकास अओक अवलम्ब ।
 प्रकट हास अब गोपुत भेल,
उरज प्रगट अब तन्हिक लेल ।
 विद्यापति अंजन अंजित सुन्दरीक आँखिक वर्णन एहि प्रकारक अधिः
उनत उरोज चिरे झपावस पुनपनु दरसाय ।
 जइओ जतने पिआए चाहत हिमगिरि न नुकाय ।
 एहि प्रकार से कवि मनोवैज्ञानिक प्रभावक रसमय लक्षणक काव्यात्मक विवेचन कय नायिकाक हृदय के कामुक बनेयाक चेष्टा कयलनि अछि ।
 चिकुर गरए जलधारा । जनि मुख-ससि उर रोआए अंधारा ।
 कुच-जुग चारू चकेवा । निअ कुल मिलिअ आनि कोन देवा ।
 तें सका भुज-पासे बाधि धएल उड़ि जाएत अकासे ।
 तितल बसन तनु लागु । मुनिहुफ मानस मन्मथ जागु ।
 विद्यापतिक वर्णनकेँ इएह विशेषता छनि जे ओ जे कोनो वर्णन करैत छथि, ओकर साकार-प्रतिमा पाठकक समक्ष प्रस्तुत कय दैत छथि । हमरा लगैत अछि जे विद्यापति श्रृंगारिक सधः स्नाताक वर्णन कए विद्यापति अपन आश्रयदाता शिवसिंह का दिल्लीश्वरक कैद सं छोड़ाय अनने छलाह । कवि अपन कल्पना जगत मे सेहो काम भाव जगाय देत छथिः
मदन उठल जागि ।
 ऐबह कोन बेला ।
 होयत लोचन मेला ।
 एक दोसर सद्य स्नाताक कुच ट्वय पर भीजल वस्त्र एना लगैत अछि जेना कनकलता पर हिम पसरल हो । ओ (वस्त्र) के नायिका स ततेक प्रेम भय गेल छेक जे ओ अपना के ओकरा स्नेह सँ विमुक्त नहि होमय चाहेछ । एतय वस्त्रक मानवीकरण कय देने छथिः
. . . . . . . सजल चीर रह पयोधर सीमा ।
 कनक-बेल जनि पड़ि गैल होमा ।
 ओ नुकि करतहि चाहि किए देहा ।
 अबहि छोड़व मोहि तेजब नेहा ।
 प्रेम-प्रसंग- प्रेम प्रसंग मे राधा-कृष्ण (नायक-नायिका) क परस्पर प्रेम प्रसंगक वर्णन में श्रृंगार रसक समावेश स्वतः भय जाइछ । एक दोसर का देखला से मनसिज जागि जाइछ प्रेम-लीला शुरू भय जाइत अछिः
दुहु मुख हेरइत दुहु भेल भोर ।
 समय ने बूझए अचतुर चोर ।
 विदगधि संगिनि सय रस जान ।
 कुटिल नयन कयलन्हि समधान ।
 परकीया नायिकाक समागम करेबा मे सखीक बहुत पैघ हाथ रहैछ । काम-कला निष्णात सखीएटा एहि प्रसंग मे अपन योगदान कय सकैत अछि । प्रथम समागम सँ पहिने नायिकाक अपेक्षा नायकक हृदय में बहुत बेचौनी रहैछ । ओ रति क्रीडाक सोपान पर सर्वप्रथम चढ़त, एहि हेतु 'की होयत' एहि सँ भयभीत रहैत अछि । एहन परिस्थिति में कामकला विशारद सखी रति-क्रीड़ाक पाठ पढ़ाय नायिकाकेँ तैयार कय दैछ । प्रस्तुत प्रसंग में राधाकेँ सखी बुझाय रहल छथि जे प्रथम समागमक अवसर पर नायकक संग केहन व्यवहार करवाक चाहीः
चंचल लोचन काजर आजि ।
 सब शिक्षा देलाक बाद सखी कहैत छथि जे जखन रति-लीला करबाक अवसर आयत तखन कामदेव स्वयं गुरू यनि एकर भेद कहत । एक पद मे सखी कामदेवक संग कोना दोकानदारी करबाक चाही तकरो प्रेरणा नायिका के देल जाइछः
रोस दरस रस राखब गोए, धएले रतन अधिक मूल होए ।
 इथे लागि धनि किए होइ विमूख ।
 तिल एक मूनि रहु दुई नयान ।
 रोगि करइ जइसे औषध पान ।
 मिलन प्रसंग मे सरस कवि विद्यापति नायक-नायिकाक प्रथम समागमक मनमोहक वर्णन कयने छथि । सखी द्वारा नायिका के जबर्दस्ती विलास भवन मे नायकक लग पहुँचा देल जाइछ ।
 चहु दिस सखी सब कर धर ना ।
 जाइतहि हार टुटिए गेल ना ।
 स्मरण-कतदिन चाँद कुसुम हव मेलि ।
 कतदिन कमल -भ्रमर करू कॅलि ।
 एहि रूप से विद्यापति मान भंग, नोंक झोंक आदि मे श्रृंगार रसक निर्झरिणी यहि गेल अछि ।
 उपरोक्त विवेचनक आधार पर कहल जा सकैत अछि जे विद्यापति एकटा शृंगारिक कवि छलाह आ हिनक पदमे शृंगारिक भाव कुटि-कुटिकए भरल छल ।
 सभ्य मानव आ लिपिक बहुत पुरान संबंध रहल अछि । लोकक समझ, इच्छा, भाव आदिक अभिव्यक्ति करैत अछि । एहि अभिव्यक्तिक सभक सुरक्षित रखबाक लेल मानव शुरूए सँ एकगोट स्मृति, चेन्ह, साधन आ माध्यमक रूपमे प्रयोग करैत रहल अछि । जे पहिने चित्राक्षर, पुनः मानव समाजक प्रगतिक संगे प्रतीकाक्षरक रूपमे विकसित भेल जे वस्तुतः मानव सभ्यताक विकासक परिचायक थिका तेँ लिपिक अपन विशिष्ट महत्व अछि।
 तिरहुता वा मिथिलाक्षरक एकटा दीर्घ इतिहास आ पंरपरा रहल अछि । एहि लिपिक उद्भवक आधार जं ब्राह्मी लिपि आदि तऽ एकर निर्माण आ विकास मनुष्यक विविध अंगक, आकार, वैदिक कर्मकाण्डमे व्यवहार कवल गेल मंडप, त्रिकोण, चतुष्कोण आ तांत्रिक प्रयोगक वस्तुसभक आधारपर भेला जे एक तरहें मिथिला संस्कृतिक प्रतिनिधित्व सेहो करैत अछि ।
 तिरहुताक किछु विलक्षणता एकरा महत्वपूर्ण बनाबैत अछि जेना- एकर चित्राकार रूप एकरा अनेको लिपिस सरल, सुबोध आ सुन्दर बनाबैत अछि । एकर चित्रात्मकता एकर प्राचीनताके सेहो प्रमाणित करैत अछि ।
 मिथिलाक्षर त्रिकोण वा चतुष्कोण आकार होयबाक कारणे लिखबामे विशेष सुलभ अछि । नागरादिक लिपिक वर्ण वृत्ताकारक होइत अछि तथा एकटा त्रिभुज बनयबाक अपेक्षा एकटा वृत्र बनायब अवश्य कठिन होइत अछि ।
 देवनागरी : द, ध, प, ब, य, र ष, तिरहुता : मैथिलीक मात्रक हेतु अपन एहन सुलभ एवं सुन्दर लिपिक उपयोग करैत रहब नितान्त आवश्यक अछि । अपन संस्कृतिक संवर्द्धनक हेतु, अपन पूर्वजक द्वारा मिथिलाक्षरमे लिखित पोथीक अध्ययन हेतु ओकरा रोज पढ़बाक चाही, एहि लिपिसँ मिलैत जुलैत अन्य लिपि, यथा, बंगला, असामी, उड़ियाक सिखबाक हेतु तथा अपन प्रतिष्ठाक रक्षा हेतु प्रत्येक मैथिलक ई परम कर्त्तव्य अछि जे ओ अपन लिपिक संबंधमे पर्याप्त ज्ञान अर्जित कय ओकर निरंतर व्यवहार करथि । विशेषस विशेष व्यक्ति द्वारा एकर उपयोग भेने लिपिमे चिकनाहटि अऔतैक, ओकर क्लिष्टता हटतेक । मैथिली भाषाक चिरध्यायी एवं स्वतंत्र अस्तित्व बनओने रखवाक हेतु आत्मनिर्भर रहब आवश्यक अछि आ ताहि हेतु प्रयोजन अछि अपन लिपिक निरंतर व्यवहार ते मैथिल लोकनिक अपन लिपिक अपन अन्तर्दृष्टिस ओझन नहि करबाक चाही । ई गप कखनो नहि विसरबाक चाही जे भोजपुरी, अवधी, ब्रज, मगही भाषाक बीच जखन मैथिलीके आठम अनुसूची मे शामिल कयल गेल तखन सबसँ प्रमुख कारण बनल एकर अपन स्वतंत्र लिपि होयब, जे तिरहुता अछि ।
 तिरहुता लिपि वा मिथिलाक्षर प्रतीकात्मक रूपमे मैथिली भाषाक प्रतिष्ठाक परिचायक थिक । नव भारतीय आर्य भाषाक बीच अपन अलग स्थान बनयबामे निश्चित रूपें एहि लिपिक विशेष योदान रहल । एतबे नहि दीर्घ काल धरि मिथिला क्षेत्र में संस्कृत साहित्यक रचनो एहि लिपिमे भेल जकर प्रमाण थिक 1415 ई. मे एहि लिपिमे विद्यापति द्वारा लिपिबद्ध भागवतक प्रतिलिपि । तत्कालीन परिवेशमे एकर मिथिला आ नेपाल मे राजकाजक लिपिक रूपमे प्रयोग होयबाक अनेक प्रमाण शिलालेख या ताम्रपत्र सभमे मेटैत अछि । 2003 ई. मे जखन मैथिलीक आठम अनुसूची में शामिल कयल गेल तखन यैह लिपि मैथिलीक लेल तारणहार बनल ।
 जतऽ धरि एकर विशेषताक प्रश्न अछि एकरा निम्नांकित रूपमे राखल जा सकैत अछि ।
 (क) अपन चित्राकार रूप एक दिश एकर प्राचीनताकेँ प्रमाणित करैत अछि तऽ दोसर दिस लिपिके आन अनेक लिपिक सरल, सुबोध आ सुन्दर बनाबैत अछि ।
 (ख) ई त्रिकोण वा चतुष्कोण आकारक होयबाक कारणे नागरी आदि वृत्ताकार लिपिक अपेक्षा लिखबाम बेसी सरल होएत अछि कारण एकटा त्रिभुजक अपेक्षा वृत्त बनायब बेसी कठिन होइत अछि ।
 (ग) तिरहुता लिपिक वर्ण विन्यासक नियम कामधेनुतंत्र आ वणोद्धातंत्रमे प्रकाशित अछि । एकर प्रचार बंगाल आ आसम धरि भेटेछ ।
 (घ) एहि लिपिमे जतऽ स्वर आ व्यंजन ध्वनित स्वतंत्र सैद्धांतिक संकेत विद्यमान अछि । ओतहि उच्चारणाक आधार पर स्वर या व्यंजनक वर्गीकरण होइत अछि तेँ स्वर आ व्यंजनक वर्णमाला अलग अलग होएत अछि । एतबे नहि उच्चारण अवयव बाह्य आ आतंरिक प्रयत्न आदिक आधार पर सेहो स्वर आ व्यंजनक निर्धारण होएत अछि जेना अ, ई, ओ उच्चारणक लेल जेहन मुखाकृति बनैत अछि ओहिस मिलैत जुलैत सेहो बनैत अहि ।
 'उ' क उच्चारण मुंहके गोल फरि उच्चारित होएत अछि त ओकर अक्षर रचना सेहो ओहने होएत अछि - उ ।
 (ड. ) मिथिलाक्षरमे 49 गोट मूल लिपि चिह्न होएत अछि । मात्राक चेन्ह आ अंकक चेन्ह अलग होएत अछि । ई वर्णमाला अक्षरप्रधान होएत अछि ध्वनि प्रधान नहि ।
 (च) तिरहुता लिपिमे शिरो रेखाबला लिपि चापाकार होएत अछि । जेना- उ, भ आदि (छ) उकारक (ु) मात्रा तिरहुतामे नागरी अंक 3 (तीन) जकाँ बनाय बिनु हाथ उठओने ऊध्यरेखा बनाओल जाएत अछि । जेना (कु)
(ज) अनुस्वार आ चंद्रबिंदु तिरहुता मे नागरी जकाँ शिरोरेखाक उपर राखल जाइत अछि । जेना- (अ)
(झ) मात्राक दृष्टिस मिथिलाक्षर पूर्ण अछि । मिथिलाक्षर मे हस्व आ दीर्घ मात्रामे स्पष्ट भेद अछि । मैथिलीम मात्राक प्रयोग स्थान अवश्य धेरैत अछि मुदा एहिस उच्चारणमे कानो प्रकारक भ्रम वा आशंका नहि होइछ ।
 (अ) उच्चारण स्थानक अनुरूप व्यंजनकेँ पांच वर्ग में बाँटल जा सकैत अछि । कंठ्य, तालव्य, मूर्धन्य, दन्तव्य ओष्ट्य ।
 (ट) अन्तस्थ आ उष्म ध्वनि सेहो अजग अछि अनुनासिक (नाक के प्रयोग कम मात्राक) ध्वनिक विशेष विवरण भेटैछ जकर अलग अलग अक्षरसंग अयला पर ध्वनि उच्चारण अन्तर भऽ जाइछ । ते प्रत्येक वर्णनक संग अपन-अपन अनुनासिक होएत अछि ।
 (ठ) एकराम जे अक्षर लिखत जाइत अछि तकर वैह उच्चारण होएत अछि अंग्रेजी जका Put (पुट) But (बट) जका नहि । 